**Programul Operațional *Inițiativa pentru IMM-uri (POIIMM)***

Inițiativa pentru IMM-uri 2014-2020, în valoare de 100 de milioane de euro, sprijină întreprinderile mici și mijlocii prin facilitarea accesului la credite, prin oferirea **unei rate de garantare de până la 80% (deși conform programului, se estimează o rată medie de garantare la nivel de portofoliu de 60%).**

*Prioritate de investiții 1.1-* Sprijinirea capacității IMM-urilor de a crește pe piețele regionale, naționale și internaționale și de a se angaja în procesele de inovare

*Obiectiv Specific*: Facilitarea accesului IMM-urilor la finanțare prin implementarea instrumentului de garantare neplafonată

Acest program operațional va acoperi **atât regiunea București-Ilfov**, care este clasificată ca regiune mai dezvoltată, cât și celelalte 7 regiuni ale țării, care sunt ”mai puțin dezvoltate”. Acordarea de credite se va face la nivel național, în funcție de cererea IMM, fără obiective regionale.

Pentru implementarea acestui program operațional s-a stabilit ca Ministerul Dezvoltării Regionale și Administrației Publice să fie Autoritate de Management, Fondul European de Investiții să fie administrator, iar intermediarii financiari să fie băncile comerciale.

La nivelul MDRAP s-au făcut demersurile necesare asigurării unui proces de implementare operativ și eficient pentru acest program operațional, respectiv constituirea Autorității de Management, Comitetului de Monitorizare și Comitetului Investitorilor pentru POIIMM.

Acest program operațional va fi lansat în prima parte a anului 2017. În prezent, autoritățile române au finalizat negocierile cu reprezentanții Fondului European de Investiții (FEI), pe marginea pachetului de documente oficiale care stă la baza implementării acestui program operațional: Acordul de Finanțare și documentele sale subsecvente (Acordul Intercreditor, Acordul de gaj). După semnarea acestor acorduri (programată pentru data de 20 octombrie 2016), urmează procesul de selecție a intermerdiarilor financiari (băncile) de către FEI (noiembrie – decembrie 2016).

Astfel, pentru lansarea apelului de intenție către bănci de către FEI este necesară organizarea primelor reuniuni ale Comitetului de Monitorizare și Comitetului Investitorilor POIIMM, reuniuni care vor avea loc tot în data de 20 octombrie a.c., ulterior evenimentului de semnare.

Ulterior selecției intermediarilor financiari, în funcție de oferta (și condițiile) propuse de fiecare bancă, precum și de valoarea capitalului cu care participă la realizarea fondului de garantare, și luând în calcul incidența regulilor de ajutor de minimis, se vor stabili:

* Valoarea maximă a investiției admise
* Valoarea colateralului solicitat beneficiarului